Predbežný návrh opravného rozpočtu č. 11 ku všeobecnému rozpočtu na rok 2008 - Výkaz výdavkov podľa oddielov : oddiel III - Komisia /* KOM/2008/0731 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 7.11.2008 KOM(2008) 731 v konečnom znení PREDBEŽNÝ NÁVRH OPRAVNÉHO ROZPOČTU č. 11 KU VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOV Oddiel III - Komisia PREDBEŽNÝ NÁVRH OPRAVNÉHO ROZPOČTU č. 11KU VŠEOBECNÉMU ROZPOČTU NA ROK 2008 VÝKAZ VÝDAVKOV PODĽA ODDIELOVOddiel III - Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES) č. 1525/2007[2], a najmä na jeho článok 37, Európska Komisia týmto predkladá rozpočtovému orgánu predbežný návrh opravného rozpočtu č. 11 k rozpočtu na rok 2008. OBSAH 1. Úvod 4 2. Mobilizácia Fondu solidarity EÚ 4 2.1. Cyprus: sucho 4 2.2. Financovanie 5 SÚHRNNÁ TABUĽKA PODĽA VÝDAVKOVEJ KAPITOLY FINANČNÉHO RÁMCA 7 ZMENY VO VÝKAZE VÝDAVKOV PODĽA ODDIELOV Zmeny vo výkaze výdavkov podľa oddielov sa zasielajú osobitne prostredníctvom systému SEI-BUD. Anglické znenie zmien vo výkaze výdavkov podľa oddielov je pre informáciu pripojené ako príloha k rozpočtu. 1. Úvod Predbežný návrh opravného rozpočtu (PNOR) č. 11 na rok 2008 sa vzťahuje na tieto prvky: - mobilizácia Fondu solidarity EÚ vo výške 7,6 mil. EUR v rámci viazaných a platobných rozpočtových prostriedkov v dôsledku veľkého sucha na Cypre. - zodpovedajúce zníženie platobných rozpočtových prostriedkov vo výške 7,6 mil. EUR z rozpočtovej položky 13 04 02 Kohézny fond. 2. Mobilizácia Fondu solidarity EÚ 2.1. Cyprus: sucho Cyprus trpí nedostatkom zrážok, ktorý závažne ovplyvnil životné podmienky, hospodárstvo a prírodné prostredie. Cyperské orgány v súvislosti s krízou, ktorá v dôsledku sucha nastala, požiadali o finančnú pomoc z Fondu solidarity EÚ. Komisia dôkladne posúdila žiadosť v súlade s nariadením Rady (ES) č. 2012/2002 z 11. novembra 2002[3], a najmä s jeho článkami 2, 3 a 4. Najdôležitejšie body posúdenia možno zhrnúť takto: 1. Napriek tomu, že nariadenie (ES) č. 2012/2002 pravdepodobne nebolo navrhnuté na riešenie pomaly sa rozvíjajúcich katastrof, možno ho mobilizovať v reakcii na akúkoľvek veľkú prírodnú katastrofu so závažnými dôsledkami pre životné podmienky, prírodné prostredie alebo hospodárstvo krajiny prijímajúcej pomoc, ako je ustanovené v článku 2 ods. 1, pokiaľ katastrofa spĺňa kritériá stanovené v článku 2 ods. 2 a pokiaľ je žiadosť o pomoc podaná v riadnej lehote v súlade s článkom 4 ods. 1. Žiadny z týchto prvkov nevylučuje pomaly sa rozvíjajúcu katastrofu akou je sucho. 2. Komisia dostala žiadosť o pomoc z Fondu solidarity 1. júla 2008. Cyperské orgány poskytli dodatočné informácie 16. októbra 2008. V článku 4 ods. 1 nariadenia (ES) č. 2012/2002 sa požaduje, aby bola žiadosť podaná najneskôr do desiatich týždňov po vzniku prvých škôd spôsobených katastrofou. Po trojročnom období nezvyčajne malých zrážok vyvrcholil ich nedostatok na konci obdobia dažďov v apríli 2008. Komisia preto usudzuje, že 22. apríl 2008, t. j. 10 týždňov pred doručením žiadosti, možno uznať za začiatočný dátum veľkej katastrofy. Pri žiadosti predloženej Komisii 1. júla 2008 bola teda dodržaná lehota stanovená v článku 4 ods. 1. 3. Ide o prírodnú katastrofu. Podľa odhadov cyperských orgánov dosahujú celkové priame škody, ktoré vznikli po 22. apríli 2008, výšku 176,15 mil. EUR. Keďže táto suma presahuje prahovú hodnotu 84,67 mil. EUR (t. j. 0,6 % HND), možno túto katastrofu označiť za „veľkú prírodnú katastrofu“, a teda spadá do oblasti pôsobnosti nariadenia (ES) č. 2012/2002. Celkové priame škody tvoria základ pre výpočet výšky finančnej pomoci. Táto finančná pomoc sa môže použiť iba na základné núdzové operácie v zmysle článku 3 predmetného nariadenia. 4. Komisia tiež berie na vedomie skutočnosť, že kríza postihla celé územie krajiny a že verejné orgány na jej riešenie podnikli od apríla/mája 2008 rozsiahle núdzové opatrenia. Tieto núdzové opatrenia zahŕňajú obmedzenie dodávok vody pre domáce a priemyselné použitie, implementáciu núdzového plánu s cieľom zvýšiť dodávku odsolenej vody a dovoz vody z Grécka. 5. Cyperské orgány uviedli závažné dôsledky pre životné podmienky, prírodné prostredie a hospodárstvo. Predovšetkým koncom apríla a počas nasledujúcich mesiacov boli oznámené závažné poľnohospodárske škody, ktoré sa zhoršovali s prechodom pestovateľskej sezóny do obdobia zberu úrody. Očakáva sa, že nedostatok vody postihne aj odvetvie cestovného ruchu, ktoré je pre cyperské hospodárstvo dôležité. Sucho má tiež závažné dôsledky pre vodohospodársku infraštruktúru, kde sa začiatkom mája 2008 začali prejavovať vážne škody spôsobené prerušením toku vody. Vážne zasiahnuté bolo prírodné prostredie, keďže krehký ekosystém ostrova obzvlášť citlivo reaguje na sucho a je tu riziko dezertifikácie. Žiadosť obsahuje podrobný prehľad škôd. 6. Cyperské orgány odhadli výšku nákladov na základné núdzové operácie, ktoré sú oprávnené na pomoc podľa článku 3 ods. 2 nariadenia (ES) č. 2012/2002, na 59,45 mil. EUR a rozdelili ich podľa druhu jednotlivých operácií. Hlavná časť opatrení sa týka nákladov na dovoz vody z Grécka a bezprostredné investície do vodohospodárskej infraštruktúry, aby sa zabezpečila funkčnosť vodovodnej distribučnej siete v podmienkach prerušeného toku vody. Druhy operácií, ktoré sa majú financovať z fondu, budú jasne definované v implementačnej dohode. 7. Cyperské orgány tiež uviedli, že na oprávnené škody sa nevzťahuje žiadne poistné krytie. 8. Cyperské orgány vyhlásili, že budú žiadať finančnú pomoc Spoločenstva na pokrytie súkromných škôd týkajúcich sa predovšetkým poľnohospodárov, pokiaľ pre ňu v rámci iných finančných nástrojov EÚ existuje zodpovedajúci právny základ. Komisia však uvádza, že spoločná poľnohospodárska politika a zvlášť politika rozvoja vidieka neumožňujú náhradu škôd spôsobených poľnohospodárom prírodnou katastrofou. V rámci programu rozvoja vidieka má členský štát možnosť podporiť obnovu potenciálu poľnohospodárskej výroby poškodeného prírodnými katastrofami, ako aj primerané preventívne opatrenia. Zodpovedajúce opatrenie v cyperskom operačnom programe pre rozvoj vidieka nie je stanovené a cyperské orgány doteraz nenavrhli príslušnú úpravu svojho programu. Z uvedených dôvodov sa navrhuje, aby bola žiadosť podaná Cyprom v súvislosti so suchom uznaná za žiadosť podanú z dôvodu „veľkej katastrofy“, a aby sa využili prostriedky Fondu solidarity. 2.2. Financovanie Celkový ročný rozpočet Fondu solidarity predstavuje 1 mld. EUR. V roku 2008 sa v prospech skorších žiadostí vyčlenilo 273 191 197 EUR, k dispozícií tak ostalo 726 808 803 EUR. Keďže hlavným dôvodom založenia fondu bola solidarita, podľa názoru Komisie by pomoc z fondu mala mať progresívny charakter. Na základe predchádzajúcej praxe to znamená, že škody presahujúce prahovú hodnotu (0,6 % HND alebo 3 mld. EUR v cenách z roku 2002, podľa toho, ktorá čiastka je nižšia) by mali viesť k vyššej intenzite pomoci než škody, ktoré prahovú hodnotu neprekračujú. Sadzba, ktorá sa v minulosti používala na stanovenie výšky prostriedkov, ktoré sa majú prideliť pri veľkých katastrofách, je 2,5 % celkových priamych škôd pod prahovou hodnotou na mobilizáciu fondu a 6 % nad touto hodnotou. V prípade mimoriadnych regionálnych katastrof sa používa sadzba 2,5 % celkových priamych škôd. Metodika na výpočet pomoci z Fondu solidarity bola stanovená vo Výročnej správe o Fonde solidarity za roky 2002 – 2003 a schválená Radou a Európskym parlamentom. V tomto prípade sa navrhuje uplatniť rovnaké percentuálne sadzby a poskytnúť tieto sumy pomoci: (EUR) | Priame škody | Prahová hodnota | Suma založená na sadzbe 2,5 % | Suma založená na sadzbe 6 % | Celková výška navrhovanej pomoci | Cyprus / sucho | 176 150 000 | 84 673 000 | 2 116 825 | 5 488 620 | 7 605 445 | Spolu | 7 605 445 | Pri poskytnutí kompenzácie v takejto výške zostane vo Fonde solidarity Európskej únie k dispozícii minimálne 25 % prostriedkov na pridelenie počas posledného štvrťroka, ako je stanovené v článku 4 ods. 2 nariadenia (ES) č. 2012/2002. Keďže v položke 13 04 02 Kohézny fond sa ešte nachádzajú disponibilné prostriedky, nebude potrebné poskytnúť ďalšie platobné prostriedky na financovanie platieb pre Cyprus z Fondu solidarity EÚ. Suma 7,6 mil. EUR by sa tak presunula z rozpočtovej položky 13 04 02 do rozpočtovej položky 13 06 01 na pokrytie príslušných potrieb súvisiacich s mobilizáciou Fondu solidarity EÚ. Tento presun je možné uskutočniť preto, lebo platby v rámci Kohézneho fondu na roky 2007 – 2013 v značnej miere súvisia s veľkými projektmi. Veľké projekty sa však skôr, než sa môžu uskutočniť akékoľvek priebežné platby, musia schváliť samostatne v následných rozhodnutiach Komisie. Keďže sa nepočíta s tým, že tento rok sa predloží a schváli mnoho veľkých projektov, neočakáva sa, že by sa v roku 2008 realizovali nejaké veľké priebežné platby. SÚHRNNÁ TABUĽKA PODĽA VÝDAVKOVEJ KAPITOLY FINANČNÉHO RÁMCA Finančný rámec Výdavková kapitola/podkapitola | Finančný rámec na rok 2008 | Rozpočet na rok 2008 (vrátane OR č. 1-7/2008 a PNOR č. 8-10/2008) | PNOR č. 11/2008 | Rozpočet na rok 2008 + OR č. 1-7/2008 a PNOR č. 8-11/2008 | |VRP |PRP |VRP |PRP |VRP |PRP |VRP |PRP | | 1. TRVALO UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |10 386 000 000 | |11 086 000 000 |9 718 739 600 | | |11 086 000 000 |9 718 739 600 | |1b. Súdržnosť pre rast a zamestnanosť |47 267 000 000 | |47 255 948 720 |36 024 082 504 |0 |-7 605 445 |47 255 948 720 |36 016 477 059 | | Spolu | 57 653 000 000 | |58 341 948 720 | 45 742 822 104 | 0 |-7 605 445 | 58 341 948 720 | 45 735 216 659 | | Rezerva[4] | | |-188 948 720 | | | |-188 948 720 | | | 2. OCHRANA A RIADENIE PRÍRODNÝCH ZDROJOV | | | | | | | | | | z toho výdavky súvisiace s trhom a priame platby |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Spolu | 59 193 000 000 | |56 314 715 538 | 53 220 588 053 | | |56 314 715 538 | 53 220 588 053 | | Rezerva | | |2 878 284 462 | | | |2 878 284 462 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |747 000 000 | |730 274 000 |533 196 000 | | |730 274 000 |533 196 000 | |3b. Občianstvo |615 000 000 | |888 034 197 |941 144 203 |7 605 445 |7 605 445 |895 639 642 |948 749 678 | | Spolu | 1 362 000 000 | |1 618 308 197 | 1 474 340 203 | 7 605 445 | 7 605 445 | 1 625 913 642 | 1 481 945 648 | | Rezerva[5] | | |16 883 000 | | | |16 883 000 | | | 4. EÚ AKO GLOBÁLNY AKTÉR[6] | 7 002 000 000 | | 7 311 218 000 | 7 847 128 400 | | |7 311 218 000 | 7 847 128 400 | | Rezerva | | | -70 000 000 | | | | -70 000 000 | | | 5. ADMINISTRATÍVA[7] | 7 380 000 000 | |7 279 207 193 | 7 279 767 193 | | |7 279 207 193 | 7 279 767 193 | | Rezerva | | | 177 792 807 | | | | 177 792 807 | | | 6. KOMPENZÁCIA | 207 000 000 | |206 636 292 | 206 636 292 | | |206 636 292 | 206 636 292 | | Rezerva | | | 363 708 | | | | 363 708 | | | SPOLU | 132 797 000 000 | 129 681 000 000 | 131 072 033 940 | 115 771 282 245 | | |131 079 639 385 | 115 771 282 245 | | Rezerva | | |2 814 375 257 | 14 499 126 952 | 7 605 445 | 0 | 2 814 375 257 | 14 506 732 397 | | [1] Ú. v. ES L 248, 16.9.2002, s. 1. [2] Ú. v. EÚ L 343, 27.12.2007, s. 9. [3] Nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie, Ú. v. ES L 311, 14.11.2002, s. 3. [4] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci kapitoly 1a. Nástroj flexibility sa mobilizoval vo výške 200 mil. EUR. [5] Suma z Fondu solidarity Európskej únie (FSEÚ) je zahrnutá mimo rámca príslušných výdavkových kapitol tak, ako je stanovené v medziinštitucionálnej dohode zo 17. mája 2006 (Ú. v. EÚ C 139, 14.6.2006). [6] V rezerve výdavkovej kapitoly 4 na rok 2008 nie sú zohľadnené rozpočtové prostriedky týkajúce sa rezervy núdzovej pomoci. Nástroj flexibility sa mobilizoval vo výške 70 mil. EUR. [7] Vo výpočte rezervy do stropu výdavkovej kapitoly 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 77 mil. EUR na príspevky zamestnancov do systému dôchodkového zabezpečenia.